stanford-oval/wikipedia huggingface dataset:
HMS Warspite (1913)
Palvelus > Toinen maailmansota > Telakalla Puget Sound Navy Yard 25.6.–28.12.1941

Warspite aloitti purjehduksensa kohti Seattlea 25. kesäkuuta 1941 yli Tyynen valtameren. Alus saapui Honoluluun 2. elokuuta ja lopulta Puget Soundin laivaston telakalle Bremertoniin 11. elokuuta.
Alukselle tehtiin myös muutoksia rungon vaatimien korjausten lisäksi. Sillan rakennetta paranneltiin, lisättiin 271, 281 ja 284 tyypin tutkat. Ilmatorjunta-aseistukseen lisättiin kolmetoista 20 millimetrin Boforsia, mutta puolen tuuman Vickers-konekiväärit ja 3,7 tuuman haupitsi poistettiin.
Palvelus > Toinen maailmansota > Intian valtameri

Warspiten ollessa telakalla Yhdysvalloissa liittyi Japani mukaan sotaan hyökätessään Pearl Harboriin. Tämän vuoksi Kuninkaallinen laivasto perusti uuden Itäisen laivaston suojaamaan etujaan Kaukoidässä.
Warspite palasi palvelukseen 28. joulukuuta 1941, jolloin se sai käskyn liittyä Itäiseen laivastoon ja purjehti Australiaan ja Intian valtamerelle. Alus saapui Ceylonille 22. maaliskuuta 1942 ja siitä tuli Itäisen laivaston komentajan amiraali Sir James Somervillen lippulaiva.
Itäisen laivaston kotisatamana oli Ceylon ja sen muodosti kaksi ryhmää nopea, johon kuuluivat Warspite sekä lentotukialukset HMS Formidable ja HMS Indomitable ja hidas, johon kuuluivat neljä Revenge-luokan taistelulaivaa sekä lentotukialus HMS Hermes. Japanin uhkan lisääntyessä amiraali Somerville siirsi aluksensa Malediiveille ja uudeksi kotisatamaksi määrättiin Addun atolli.
Vuoden 1942 aikana Warspiten 20 millimetrin ilmatorjuntatykkien määrä lisättiin viiteentoista ja tyypin 273 tutka asennettiin vanhentuneen tyypin 271 tilalle.
Ollessaan Itäisessä laivastossa alukselle ei tapahtunut mitään merkittävää. Warspite sai käskyn purjehtia kotivesille maaliskuussa 1943. Clydeen Englantiin alus saapui 10. toukokuuta.
Englannissa Warspiten 20 millimetrin ilmatorjuntatykkien määrä lisättiin vielä kuudellatoista tykillä, katapultit ja lentokoneiden tarvitsemat rakenteet poistettiin ja hangaarit muutettiin varastoiksi.
Palvelus > Toinen maailmansota > Välimeri

Clydesta Warspite määrättiin Välimerelle jo kesäkuussa ja alus oli tukemassa Sisilian maihinnousua heinäkuussa. Catanian pommitukseen alus osallistui 17. heinäkuuta. Sisilian valtauksen jälkeen Warspite oli pommittamassa Reggiota 2. syyskuuta. Alus oli vastaanottamassa Italian laivaston antautumisen Maltalla 10. syyskuuta.
Alus oli lähdössä huoltoon kotimaahan, kun se sai käskyn 14. syyskuuta osallistua ongelmiin joutuneen Salernon maihinnousun tukemiseen. Warspite tulitti maakohteita 15. ja 16. syyskuuta, jolloin sitä kohti laukaistiin kolme Fritz-X (FX1400) liitopommia. Alukseen osui yksi pommeista ja toinen osui aivan alukseen viereen. Osuma tuli juuri savupiipun taakse ja teki 20 × 40 jalan kokoisen reiän pohjaan. Vieressä räjähtänyt osui aivan kattilahuone No. 5:n viereen, jolloin viisi kattilahuonetta täyttyi vedellä, ja alus menetti tehonsa. Aluksen miehistöstä kaatui 9 ja 14 haavoittui. Alukseen vuoti kaikkiaan lähes 5 000 tonnia vettä, mikä aiheutti 5 asteen kallistuman. Osuman saanut alus kellui avuttomana, kunnes kaksi Yhdysvaltain laivaston hinaajaa tuli avuksi. Hinattuna alus saapui Maltalle 19. syyskuuta.
Palvelus > Toinen maailmansota > Telakalla Gibraltarilla ja Rosythissa

Warspite lähti jatkamaan matkaa 1. marraskuuta hinattuna kohti Gibraltaria, jossa se oli telakalla neljä seuraavaa kuukautta.
Warspite lähti purjehtimaan 9. maaliskuuta 1944 palatakseen kotimaahan Rosythiin lopullisia korjauksia varten. Korjausten valmistuttua alus palasi palvelukseen 27. huhtikuuta.
Palvelus > Toinen maailmansota > Normandia

Palattuaan palvelukseen Warspite liitettiin Normandian maihinnousua tukevaan laivastoon osaksi Itäistä ryhmää, jonka tehtävänä oli muun muassa tulittaa saksalaisten asemia Sword Beachillä. Samoin alus toisinaan suoritti tulitukitehtäviä muillakin rannoilla. Tehtävien suoritusta hieman heikensi se, että Fritz-X:n osuman jälkeen X-torni ei edelleenkään ollut toimintakunnossa samoin kattilahuone No. 4 ei ollut toimintakuntoinen.
Gold Beachin tulitukitehtävän jälkeen Warspiten oli palattava Rosythiin telakalle pääaseiden vaihtoon, koska niiden putket olivat kuluneet käyttökelvottomiksi. Matkalla Rosythiin Warspite osui magneettimiinaan, joka aiheutti merkittävät vauriot. Vaurioista huolimatta alus kykeni purjehtimaan Rosythiin, jossa suoritettiin ainoastaan välttämättömät korjaukset aluksen palauttamiseksi tulitukitehtäväänsä.
Rosythissa olon aikana loput 6 tuuman apuaseet poistettiin, ja neljä kaksiputkista Mk IV 20 millimetrin tykkiä asennettiin tilalle (neljä yksiputkista poistettiin). Tyypin 274 tutka korvasi vanhentuneen tyypin 284 järjestelmän. Korjausten jälkeen aluksella oli kaikkiaan 27 yksiputkista ja neljä kaksiputkista 20 millimetrin ilmatorjuntatykkiä.
Paluunsa jälkeen Warspite pommitti Brestiä 25. elokuuta, Le Havrea 10. syyskuuta ja Walcherenia, jonne tehtiin maihinnousu 1. marraskuuta. Walcherenin tulitukitehtävä oli viimeinen kerta kun Warspiten pääaseita käytettiin. Pääosin toimintakyvyttömänä Walcherenin jälkeen alus siirrettiin reserviin 1. helmikuuta 1945.
Palveluksesta

Sodan jälkeen oli pyrkimys tehdä Warspitesta museolaiva samoin kuin amiraali Nelsonin lippulaiva Victory, mutta Amiraliteetti torjui ehdotuksen, ja alus myytiin Metallic Industriesille Faslaneen romutettavaksi 12. maaliskuuta 1947. Siirron romutettavaksi keskeytti ensin rajumyrsky, ja seuraavana yönä alus irtosi itsekseen ankkurista ja törmäsi Prussia Coveen 23. huhtikuuta. Alus hinattiin St. Michael's Mountiin, jossa se romutettiin vuoteen 1950 mennessä.
Aiheesta muualla

Wikimedia Commonsissa on kuvia tai muita tiedostoja aiheesta .
MaritimeQuest: Warspite kuvissa (englanniksi)
Queen Elizabeth -luokan taistelulaivat
Skagerrakin taistelun vaurioita korjataan
HMS Warspite tulittaa rannikkopattereita Narvikin toisessa meritaistelussa
Warspite hyökkäyksen kohteena
HMS Warspite Intian valtamerellä 1942
HMS Warspite tulittaa Catanian rannikkoa
Warspite saattamassa antautuvaa Italian laivastoa
Laivasto-osastot Normandian maihinnousussa
HMS Warspiten muistolaatta
Cosmo Duff-Gordon

Sir Duff-Gordon
Cosmo Edmund Duff-Gordon (22. heinäkuuta 1862 Aberdeen – 21. huhtikuuta 1931 Lontoo) oli Sir Cosmo Lewis Duff-Gordonin poika ja sukunsa viides baronetti. Vuonna 1900 hän meni naimisiin Douglas Sutherlandin tyttären Lucy Wallacen kanssa, joka oli ammatiltaan pukusuunnittelija ja tunnettiin julkisuudessa nimellä Lucile. Heillä ei ollut lapsia.
Sir Cosmo harrasti miekkailua ja edusti Britanniaa vuoden 1906 olympialaisissa, joissa hän voitti hopeaa kalvan joukkuekilpailussa.
Sir Cosmo kuoli Lontoossa, ja hänet on haudattu Brookwoodin hautausmaalle. Neljä vuotta myöhemmin kuollut Lady Lucile haudattiin miehensä viereen.
Titanic

Vuonna 1912 Duff-Gordonit nousivat matkustajahöyrylaiva RMS Titanicille Cherbourgin satamasta. Tuntemattomasta syystä Duff-Gordonit kirjautuivat laivalle erillisiin hytteihin nimillä herra ja rouva Morgan. Sir Cosmo matkusti hytissä A16 ja Lady Lucile A20.
Kun Titanic törmäsi jäävuoreen, Sir Cosmo ja Lady Lucile ilmaantuivat paikalle juuri kun ensimmäinen perämies William Murdoch täytti pelastusvenettä numero 1. Sir Cosmo tiedusteli pääsisikö hän, hänen vaimonsa ja tämän sihteeri Laura Francatelli veneeseen. Koska paikalla ei näkynyt muita matkustajia, Murdoch auttoi ryhmän kyytiin. Veneeseen ehti vielä kaksi amerikkalaista liikemiestä, kunnes Murdoch komensi veneen laskettavaksi. Vene numero 1 oli toinen laivan kahdesta 35 hengen pelastuskutterista, mutta se laskettiin vain 12 hengen lastissa, joista 7 oli miehistön jäseniä ja 5 matkustajia. Vene olisi voinut kuljettaa 23 henkeä enemmän.
Kun Titanic vajosi aaltoihin ja hypotermiaan menehtyvät ihmiset huusivat apua, veneessä olijat eivät tehneet elettäkään lähteäkseen pelastusretkelle, eikä kukaan esittänyt vastalauseita kun Lady Lucile pyysi, ettei uppoamispaikalle palattaisi. Ennen kuin veneen numero 1 matkustajat nousivat pelastuslaiva RMS Carpathialle, Sir Cosmo jakoi jokaiselle miehistön jäsenelle 5 punnan sekin korvaamaan näennäisen menetyksen. Samoin hän järjesti New Yorkissa pelastumisen johdosta samppanjajuhlat, mitä pidettiin sopimattoman kovasydämisenä ja huonoa makua osoittavana.
Myöhemmin Sir Cosmo joutui syytteeseen sopimattomasta käyttäytymisestä uppoavalla laivalla, mutta hänet vapautettiin syytteestä – joskin tutkintaa johtanut merijuristi lordi Mersey nuhteli häntä yksityisesti.
Sir Cosmo eristäytyi loppuiäkseen maailmasta. Lady Lucile sanoi että tapaus oli murtanut hänen sydämensä.
Cosmon hautakivi
David Geringas

David Geringas (s. 1946, Vilna) on liettualainen sellisti ja kapellimestari. Hän opiskeli Mstislav Rostropovitšin johdolla ja on soittanut muiden muassa Lontoon filharmonikkojen, Chicagon sinfoniaorkesterin, NHK Symphony Tokyon ja Israelin filharmonikkojen kanssa.
Geringas pääsi Moskovan konservatorioon vuonna 1963. Hän voitti vuonna 1970 Moskovassa järjestetyn Kansainvälisen Tšaikovski-kilpailun. Vuonna 1975 hän muutti Saksaan. Hän toimii nykyään professorina Lyypekin musiikkikorkeakoulussa.
Geringas soittaa 1700-luvun guadagninillä. Hän on tehnyt yli 30 levytystä.
Cassandra Lang

| Cassandra Lang |
| --- | --- |
Luoja(t):  David Michelinie & John Byrne
Kustantamo:  Marvel Comics
Ensiesiintyminen:  Cassie Lang: Marvel Premiere #47 (huhtikuu 1979) Stature: Young Avengers #6 (toukokuu 2006) Stinger: The Astonishing Ant-Man #6 (toukokuu 2016)
Henkilötiedot
Oikea nimi:  Cassandra Eleanor Lang
Ryhmäsidokset:  Nuoret Kostajat Mahtavat Kostajat
Voimat:  Kyky muuttaa minkä tahansa esineen kokoa (enimmillään yli 50-kertaiseksi tai pienimmillään muurahaisen kokoiseksi).
Suhteet
Sukulaiset:  Scott Lang (isä) Peggy Rae (äiti)
Cassandra ”Cassie” Lang on fiktiivinen Marvel-kustantamon sarjakuvien supersankarihahmo. Hän on Scott Langin / Muurahaismiehen tytär, joka on myöhemmin itsekin toiminut supersankarina, muun muassa nimillä Stature ja Stinger.
Hahmon fiktiivinen historia

Cassie Lang oli alun perin Scott Langin sydänsairas tytär. Hänen isänsä varasti Henry Pymin Muurahaismies-puvun murtautuakseen Cross Technological Enterprisesin tiloihin ja pelastaakseen tohtori Sondheimin, ainoan lääkärin, joka pystyisi pelastamaan Cassien hengen.
Cassie oli vanhempiensa erosta huolimatta aina ihaillut isäänsä ja saa lopulta selville isänsä olevan uusi Muurahaismies. Tämän seurauksena Cassie alkaa tehdä ”Pymin hiukkaisilla” omia kokeitaan. Hän ystävystyi monien isänsä kollegoiden kanssa ja jopa kutsui Tony Starkia ”Tony-sedäksi”. Scott itse sai tietää Cassien tietävän henkilöllisyytensä vasta jonkin aikaa sen jälkeen, kun Cassie oli auttanut Ihmenelosten pelastamaa Kristoff Vernardia, Tohtori Doomin entistä apuria, sopeutumaan uuteen elämäänsä.
Cassien äiti Peggy Rae ja isäpuoli Blake Burdick pelkäsivät Scott Langin supersankariuran vaarantavan Cassien hengen, eikä Burdick poliisina muutenkaan luottanut supersankareihin ollenkaan. He yrittivät pitää Cassien mahdollisimman kaukana Scottista, mutta Cassie onnistui silloin tällöin heidän yrityksistään huolimatta vierailemaan isänsä luona. Scottin kuoltua taistelussa järkensä menettänyttä Purppuranoitaa vastaan, Cassie syytti Burdickia tapahtuneesta ja aikoi aluksi paeta Los Angelesiin liittyäkseen Karkureihin, kunnes muuttikin suunnitelmiaan nähtyään Nuoret Kostajat televisiossa.
Nuoret Kostajat olivat Nathaniel Richardsin / Rautapojan, Kang Valloittajan vaihtoehtoisen nuoremman version, perustama ryhmä. Cassie yritti alun perin Kate Bishopin kanssa liittyä ryhmään, mutta Nathaniel hyväksyi ryhmän jäseniksi vain merkittäviä nuoria henkilöitä, joilla Visionin tekemän tietokannan mukaan oli vaikutus Kostajien historiaan. Cassie ja Kate Bishop eivät olleet näiden henkilöiden joukossa, joten Nathaniel kieltäytyi hyväksymästä heitä jäseniksi tai antamasta Scottin pukua Cassielle. Mutta sitten Cassie huomasi Pymin hiukasten perissa tekemiensä kokeitten vuoksi vapaasti pystyvänsä muuttamaan kokoaan. Rautapoika muuttaa mielensä ja uskoo, että Vision olisi lisännyt Cassien tiedot tietokantaan, jos olisi tiennyt tämän voimista. Cassie oli myöhemmin ihastunut Nathanieliin ja hänen sydämensä särkyi, kun Nathaniel joutui palaamaan tulevaisuuteen ilman mitään mahdollisuutta estää itseään tulemasta Kangiksi.
Vaikka Rautamies ja Kapteeni Amerikka haluavat tämän jälkeen lakkauttaa Nuoret Kostajat, Cassie ja Bishop päättävät pitää ryhmän toiminnassa. Lisäksi Cassie valitsee virallisesti ensimmäiseksi supersankarinimekseen Stature.
Muissa medioissa > Televisio

Cassie Lang esiintyy sarjassa The Avengers: Earth’s Mightiest Heroes, ääninäyttelijänään Colleen O’Shaughnessey. Hän esiintyi ainoastaan jaksossa ”To Steal an Ant-Man”, jossa Ristituli oli siepannut hänet kiristääkseen Scott Langia maksamaan hänet rahat, jotka tämä oli velkaa. Hank Pym ja Vuokrasankarit auttoivat Muurahaismiestä pelastamaan Cassien ja pysäyttämään Ristitulen.
Muissa medioissa > Elokuva

Abby Ryder Fortson näytteli Cassie Langia vuoden 2015 elokuvassa Ant-Man. Scott Lang oli joutunut palaamaan ryöstöjen pariin voidakseen saada rahaa Cassien elatusmaksujen maksamiseen. Elokuvan lopussa Darren Cross / Keltatakki otti Cassien panttivangikseen sen jälkeen, kun Scott tovereineen olivat tuhonneet Crossin liiketoiminnat. Scott kuitenkin pelasti Cassien, jolloin Cassien isäpuoli Jim Paxton päätti kiitollisuudenosoituksena estää Scottia joutumasta takaisin vankilaan. Scott antoi hänelle myös lemmikiksi jättikokoon kasvatetun muurahaisen.
Fortson palaa rooliinsa vuonna 2018 elokuvassa Ant-Man and the Wasp. Hän vieraili usein isänsä luona, tämän jouduttua kahdeksi vuodeksi kotiarestiin rangaistuksena Sokovian sopimuksen rikkomisesta. Ja kun hänen isänsä joutui poistumaan talosta auttaakseen Hank Pymiä ja Hope van Dynea, Cassie teki parhaansa auttaakseen isäänsä välttymään FBI-agentti Jimmy Woon epäilyjen kohteeksi. Cassie ilmaisi myös halunsa tulla itsekin supersankariksi jonain päivänä. Elokuvan lopussa hän kutistuu isänsä ja Hopen kanssa pienoiskokoon katsoakseen kannettavalta tietokoneelta elokuvaa niin kuin he olisivat drive-in -teatterissa.
Emma Fuhrmann näytteli teini-ikäistä Cassie Langia vuonna 2019 elokuvassa Avengers: Endgame. Hän eli lievästi post-apokalypisessä San Franciscossa, viisi vuotta sen jälkeen, kun Thanos oli Avengers: Infinity Warin tapahtumien aikana tuhonnut Ikuisuuskivillä puolet maailmankaikkeuden elävistä olennoista. Scott palasi tyttärensä luokse paettuaan kvanttimaailmasta, jossa oleminen tuntui Scottista vain videltä tunnilta. Elokuvan lopussa hän juhlii Scottin ja Hopen kanssa Thanoksen kukistumista ja Thanoksen entisten uhrien heräämistä takaisin henkiin.
Kathryn Newton näytteli 18-vuotiasta Cassie Langia vuonna 2023 elokuvassa Ant-Man and the Wasp: Quantumania. Voidakseen auttaa maailman ihmisiä omalla tavallaan, Cassie oli ryhtynyt aktivistiksi, joka joutui usein hankaluuksiin poliisin kanssa. Hän oli myös opiskellut Pymin muistiinpanoja, rakentanut itselleen oman taistelupuvun, sekä Pymin ja Hopen avulla myös kvanttisatelliitin, jolla etsiä muita kvanttimaailmassa olevia henkilöitä. Laitteen käytön seurauksena, Kang Valloittaja ja MODOKiksi muokattu Darren Cross saavat kiskottua Cassien, Scottin, Hopen, Pymin ja Janet van Dynen kvanttimaailmaan. Scott ja Cassie tutustuvat paikallisiin vapaustaistelijoihin, mutta joutuvat Kangin ja Crossin vangeiksi. Kangin yrittäessä päästä kvanttinauttiarmeijansa kanssa Maahan, Cassie pakenee, osallistuu viimeiseen taisteluun ja jopa suostuttelee Crossin kääntymään Kangia vastaan.
Aiheesta muualla

Marvel-kustantamon kotisivujen osuus Staturesta (englanniksi)
Chilenmatkija

| Chilenmatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Matkijat Mimus
Laji::  thenca
Kaksiosainen nimi
 Mimus thenca  (Molina, 1782) 
Katso myös
   Chilenmatkija Wikispeciesissä   Chilenmatkija Commonsissa 
Infobox OKNimi-testi OKIUCN-testi OK: 
Chilenmatkija (Mimus thenca) on matkijoiden heimoon kuuluva varpuslintu.
Levinneisyys

Chilenmatkijaa tavataan Chilessä ja Argentiinassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
David Gaul

David Gaul (7. heinäkuuta 1886 Pennsylvania – elokuu 1962 Pennsylvania) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa ja sijoittui siellä neljänneksi sekä 50 että 100 jaardin vapaauinnissa.
Ilmajoen kihlakunta

Ilmajoen kihlakunta (ruots. Ilmajoki härad) on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Ilmajoki
Jalasjärvi
Kauhajoki
Kurikka
Peräseinäjoki
Seinäjoen maalaiskunta
Seinäjoen kauppala
Kihlakunnan maapinta-ala oli 3 712,58 km² (1.1.1938), ja sen väkiluku oli 71 217 henkeä (31.12.1939).
David Ghirlandaio

| David Ghirlandaio> Henkilötiedot |
| --- | --- |
Muut nimet:  Davide Bigordi
Syntynyt: 1452 Firenze, Italia
Kuollut: 1525 Firenze
Ammatti:  taidemaalari
Sukulaiset:  Domenico Ghirlandaio, Benedetto Ghirlandaio, Ridolfo del Ghirlandaio
David Ghirlandaio (1452 Firenze – 1525 Firenze) oli italialainen renessanssikauden taidemaalari ja mosaiikkitaiteilija. Myös hänen veljensä Domenico Ghirlandaio ja Benedetto Ghirlandaio olivat taidemaalareita, kuten myös veljenpoika Ridolfo del Ghirlandaio.
David toimi ennen kaikkea kuuluisan Domenicon avustajana ja hän otti Domenicon studion hoitaakseen tämän kuoltua. Davidin mosaiikkitöitä ovat muun muassa Madonna in bronzo e due angeli (1496, Musée de Cluny) ja l'Annunciazione (1510, Basilica della Santissima Annunziata).
Käännös suomeksi
Clydesdale Bank

Clydesdale Bankin päämaja Glasgow'ssa.
Clydesdale Bank on brittiläinen vuonna 1838 perustettu pankki, jonka päämaja on Glasgow'ssa. Se on yksi kolmesta skotlantilaisesta pankista, joilla on oikeus painaa punnan seteleitä.
Clydesdale Bank laski vuonna 2015 liikenteeseen ensimmäiset polymeerimuovista valmistetut setelit Britanniassa. Viiden punnan seteleiden ensimmäinen erä oli kooltaan kaksi miljoonaa seteliä. Seteleissä on kuvattuna Forth Bridge ja sen rakentaja William Arrol.
Kesäkuussa 2018 uutisoitiin, että Clydesdale Bankin holdingyhtiö CYBG oli hankkinut Richard Bransonin Virgin Money UK -yhtiön 1,7 miljardin punnan hintaan. Kaupan seurauksena Clydesdale Bankin samoin kuin Yorkshire Bankin brändi tullaan poistamaan katukuvasta Virginin brändin hyväksi. Prosessin on arvioitu kestävän vuoden 2021 loppuun asti. Lisäksi CYBG aikoo yhdistymisen johdosta irtisanoa ainakin 1 500 työntekijää. Internetissä kiertäneiden spekulaatioiden vastaisesti Virgin Money UK ei aio ryhtyä painamaan omia seteleitään, vaan Clydesdale Bankin seteleiden painaminen jatkuu kaupasta huolimatta entiseen tapaan.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset verkkosivut
Clydesdale Bankin setelit
Cosmin Contra

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cosmin Marius Contra
Syntymäaika: 15. joulukuuta 1975 (ikä 48)
Syntymäpaikka: Timișoara, Romania
Pelipaikka: laitapuolustaja
Pituus: 180 senttimetriä
Seura
Seura: Guangzhou R&F
Tehtävä: päävalmentaja
Junioriseurat
1988–1993: Timișoara
Seurat
| Vuodet | Seura | O | (M) |
| 1993–1995 | Timișoara | 51 | (1) |
| 1996–1999 | Dinamo Bukarest | 101 | (8) |
| 1999–2001 | Alavés | 66 | (5) |
| 2001–2002 | Milan | 29 | (3) |
| 2002–2006 | Atlético Madrid | 34 | (0) |
| 2004–2005 | → West Bromwich (laina) | 4 | (0) |
| 2005 | → Timișoara (laina) | 14 | (0) |
| 2005–2006 | → Getafe (laina) | 24 | (0) |
| 2006–2010 | Getafe | 60 | (3) |
| 2010–2011 | Timișoara | 22 | (4) |
| Yhteensä | Yhteensä | 405 | (24) |
Maajoukkue
| 1996–2010 | Romania | 73 | (7) |
Valmennusura
2010: Timișoara
2012: Fuenlabrada
2012–2014: Petrolul Ploiești
2014–2015: Getafe
2015: Guangzhou R&F
2016: AD Alcorcón
2017–: Dinamo Bukarest
 Seurajoukkueuran tilastot kattavat vain kansalliset sarjat.
Cosmin Marius Contra (s. 15. joulukuuta 1975 Timișoara, Romania) on entinen romanialainen jalkapalloilija ja nykyinen jalkapallovalmentaja. Hän toimii FC Dinamo Bukarestin päävalmentajana.
Seurajoukkueura

Contra aloitti uransa synnyinkaupunkinsa joukkueesta Politehnica Timișoarasta, jossa hän pelasi kolmen kauden ajan. Vuonna 1996 hän siirtyi arkkivihollisen Dinamo Bukarestin riveihin. Vietettyään neljä kautta Bukarestissa, hän siirtyi espanjalaiseen Alavésiin 800 000 dollarin siirtosummalla. Kaudella 2000–2001 Alavés sijoittui UEFA Cupissa toiseksi, häviten loppuottelussa englantilaiselle Liverpoolille. Contra oli tärkeä osa joukkueensa menestystä, ja niin hänet valittiin vuoden 2001 UEFA:n tähdistöjoukkueeseen. Espanjasta hän siirtyi italialaiseen Milaniin, jossa hän kuitenkaan viettänyt kuin kauden 2001–2002. Syyskuussa 2002 hän palasi Espanjaan, tällä kertaa Atlético Madridiin.
Pelattuaan kaudet 2002–2003 ja 2003–2004 madridilaisseurassa, elokuussa 2004 Contra siirtyi lainasopimuksella englantilaiseen West Bromwichiin. 21. syyskuuta 2004 Contra teki ensiesiintymisensä joukkueessa Englannin liigacupin ottelussa Colchester Unitedia vastaan. Valioliigassa hän teki ensiesiintymisensä kaksi kuukautta myöhemmin kotiottelussa Middlesbroughia vastaan. Vuonna 2005 hän palasi kotimaahansa Timișoaraan, niin ikään lainasopimuksella. Kotimaassa pelit sujuivat hyvin ja niin hänet kutsuttiin takaisin Romanian maajoukkueeseen, josta hän oli jo kertaalleen pudonnut.
Myöhemmin kesällä 2005 Contra siirtyi alun perin vuoden lainasopimuksella Getafeen, jossa hän nousi hyvin nopeasti avauskokoonpanoon. Hän ylsi joukkueen kanssa kausina 2006–2007 ja 2007–2008 kahdesti peräkkäin Espanjan cupin Copa del Reyn loppuotteluun. Jälkimmäisellä kaudella Getafe pelasi myös UEFA Cupissa, jossa Contra teki maalin molemmissa puolivälieräotteluissa Bayern Müncheniä vastaan. Getafe putosi kilpailusta lopulta vierasmaalisäännön perusteella. Kaudella 2009–2010 Contra jäi David Cortésin ja Miguel Torresin varjoon ja pelasi kauden ensimmäisen puoliskon aikana vain kolmessa ottelussa vaihtomiehenä. Tammikuussa 2010 hän purki sopimuksensa seuran kanssa ja siirtyi kotimaahansa Timișoaran joukkueeseen.
Syyskuun puolivälissä Contrasta tuli Timișoaran pelaajavalmentaja.
Maajoukkueura

Contra edusti Romanian maajoukkuetta vuosien 2000 ja 2008 EM-kilpailuissa. 1. huhtikuuta 2009 hän ilmoitti päättävänsä maajoukkueuran.
Cosmic World Mother

| Cosmic World Mother > ..and Oceans |
| --- | --- | --- |

Studioalbumin tiedot
 Julkaistu: 8. toukokuuta 2020
 Tyylilaji: Sinfoninen black metal
 Kesto: 47.30
 Levy-yhtiö: Season of Mist
Listasijoitukset
  3.
...and Oceansin muut julkaisut
| Cypher 2002 | Cosmic World Mother 2020 | As In Gardens, So In Tombs 2023 |
Singlet albumilta Cosmic World Mother
 ”The Dissolution of Mind and Matter” Julkaistu: 6. helmikuuta 2020  ”Vigilance and Atrophy” Julkaistu: 6. maaliskuuta 2020  ”Five of Swords” Julkaistu: 8. huhtikuuta 2020
Cosmic World Mother on suomalaisen black metal -yhtyeen ...and Oceansin viides studioalbumi. Se julkaistiin vuonna 2020 levymerkillä Season of Mist. Tyylillisesti albumi on paluu 90-luvun sinfoniseen black metalliin.
Kappaleet

The Dissolution of Mind and Matter – 4.09
Vigilance and Atrophy – 4.38
Five of Swords – 5.02
As the After Becomes the Before – 5.13
Cosmic World Mother – 4.37
Helminthiasis – 4.26
Oscillator Epitaph – 3.54
In Abhorrence Upon Meadows – 2.29
Apokatastasis – 4.21
One of Light, One of Soil – 3.17
The Flickering Lights – 5.24
Arvostelut

Imperiumi: 8/10 Viitattu 2.8.2021.
Kaaoszine: 9½/10 Viitattu 2.8.2021.
Metalliluola: 9/10 Viitattu 2.8.2021.
Soundi:
Aiheesta muualla

Cosmic World Mother Discogsissa. (englanniksi)
Albumi Cosmic World Mother Encyclopaedia Metallum -sivustolla (englanniksi)